วิม ชี้ ศิริโชค ลบโพสต์ขอโทษยิ่งลักษณ์ ไม่จริงใจ-ไม่สำนึกผิด
ยังถูกวิจารณ์ไม่จบ กรณีศิริโชค โสภา ลบโพสต์ขอโทษ ยิ่งลักษณ์ ที่มีท่าทีจะถอนฎีกาในคดี หมิ่นประมาทโฟร์ซีซั่นส์ที่ศาลชั้นต้นตัดสินมีความผิด ล่าสุดอดีตเลขานุการรมต.ประจำสำนักนายกฯ ชี้ไม่จริงใจไม่ได้สำนึกผิด,เมื่อวันที่ 6 ต.ค. นายวิม รุ่งวัฒนจินดา อดีตเลขานุการรัฐมนตรีประจำสำนักนายกรัฐมนตรี กล่าวว่า กรณีท่ีมีข่าวน.ส.ยิ่งลักษณ์ ชินวัตร อดีตนายกรัฐมนตรี จะยอมถอนฎีกาให้กับนายชวนนท์ อินทรโกมาลย์สุต นายศิริโชค โสภา และนายเทพไท เสนพงศ์ ในคดีหมิ่นประมาทโฟร์ซีซั่นส์หลังจากศาลชั้นต้นและศาลอุทธรณ์ มีคำพิพากษาให้จำเลยทั้ง 3 คนมีความผิดตามฟ้อง ลงโทษจำคุก 1 ปี ปรับ 50,000 บาท โทษจำคุกให้รอลงอาญา,หลังจากนั้น นายศิริโชค ได้โพสต์ข้อความเป็นจดหมายเปิดผนึกผ่านเฟซบุ๊ก กล่าวคำขออภัยต่อ น.ส.ยิ่งลักษณ์ ท่ีใช้คำพูด ไม่เป็นความจริงดูหมิ่น ในขณะดำรงตำแหน่ง ผ่านรายการสายล่อฟ้า โดยการโพสต์ข้อความดังกล่าวดูเหมือนเป็นเจตนาแห่งการสำนึกผิดและตั้งใจขออภัยในความผิดพลาดท่ีเกิดขึ้น ซึ่งสังคมไทยพึงปฏิบัติต่อผู้สำนึกผิดเสมอมา,แต่ข้อความดังกล่าวกลับถูกลบออกจากเฟซบุ๊กหลังจากโพสต์ได้ไม่นาน ทำให้สังคมต่างวิพากษ์วิจารณ์ไปต่างๆ นานา ว่า การกระทำดังกล่าวแสดงให้เห็นถึงเจตนาของจำเลยทั้ง 3 คนว่า มิได้ตั้งใจและสำนึกผิดกับการกระทำของตน แม้ศาลชั้นต้นและศาลอุทธรณ์จะมีคำพิพากษาว่า มีความผิดแล้วก็ตาม,นอกจากนี้ การลบข้อความคำสำนึกผิดดังกล่าวยังทำให้หลายฝ่ายมองว่า จำเลยโพสต์ข้อความแบบเสียไม่ได้ เพียงเพื่อต้องการให้อดีตนายกรัฐมนตรีถอนคำร้องฎีกาเท่านั้น ซึ่งตนมองว่าแสดงถึงความไม่จริงใจของจำเลยทั้ง 3 คน 
ยังถูกวิจารณ์ไม่จบ กรณีศิริโชค โสภา ลบโพสต์ขอโทษยิ่งลักษณ์ที่มีท่าทีจะถอนฎีกาในคดีหมิ่นประมาทโฟร์ซีซั่นส์ที่ศาลชั้นต้นตัดสินมีความผิด ล่าสุดอดีตเลขานุการรมต.ประจำสำนักนายกฯ ชี้ไม่จริงใจ
ศิริโชคขอโทษยิ่งลักษณ์,ศิริโชคหมิ่นประมาทยิ่งลักษณ์,ศิริโชคลบโพสต์,ศิริโชค โสภา,โฟร์ซีซั่นส์,ข่าวทั่วไป